**Likumprojekta „Grozījums Dzelzceļa likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekts „Grozījums Dzelzceļa likumā” (turpmāk – Projekts), kas izstrādāts, lai pagarinātu Dzelzceļa likuma pārejas noteikumu 50. punktā Ministru kabinetam dotā uzdevuma izpildes termiņu un kura spēkā stāšanās laiks ir 2018. gada 1. aprīlis, paredz:1. Noteikt vēsturiskā mantojuma dzelzceļa mērķiem, Valsts dzelzceļa administrācijas, Valsts dzelzceļa tehniskās inspekcijas un Transporta nelaimes gadījumu un incidentu izmeklēšanas biroja funkciju izpildei atbilstošu finansējuma apmēru. Saskaņā ar pašreizējo Dzelzceļa likuma regulējumu minētās institūcijas tiek finansētas nevis no valsts budžeta, bet gan no dzelzceļa nozares, šim nolūkam saņemot noteiktus procentus no finansējuma apjoma, ko veido Dzelzceļa likuma 10. panta otrās daļas 1. un 2. punktā noteiktie finansēšanas avoti.
2. Pagarināt Dzelzceļa likuma pārejas noteikumu 50. punktā Ministru kabinetam dotā uzdevuma izpildes termiņu līdz 2021. gada 1. aprīlim un vienlaikus saglabāt vēsturiskā mantojuma dzelzceļa mērķiem, Valsts dzelzceļa administrācijai, Valsts dzelzceļa tehniskajai inspekcijai un Transporta nelaimes gadījumu un incidentu izmeklēšanas birojam finansējuma apjomu esošā līmenī vēl 2019., 2020. un 2021. gadā.
 |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījums Dzelzceļa likumā” (turpmāk – Projekts) izstrādāts, lai pagarinātu Dzelzceļa likuma pārejas noteikumu 50. punktā Ministru kabinetam dotā uzdevuma izpildes termiņu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Dzelzceļa likuma pārejas noteikumu 50. punktā dots uzdevums Ministru kabinetam līdz 2018. gada 1. aprīlim izstrādāt un iesniegt Saeimai nepieciešamos likumprojektus, kas paredz vēsturiskā mantojuma dzelzceļa mērķiem, Valsts dzelzceļa administrācijas, Valsts dzelzceļa tehniskās inspekcijas un Transporta nelaimes gadījumu un incidentu izmeklēšanas biroja funkciju izpildei atbilstošu finansējuma apmēru. Saskaņā ar pašreizējo Dzelzceļa likuma regulējumu minētās institūcijas tiek finansētas nevis no valsts budžeta, bet gan no dzelzceļa nozares, šim nolūkam saņemot noteiktus procentus no finansējuma apjoma, ko veido Dzelzceļa likuma 10. panta otrās daļas 1. un 2. punktā noteiktie finansēšanas avoti. Attiecīgi, Dzelzceļa likuma 10. panta otrās daļas 1. un 2. punktā minēto dzelzceļa infrastruktūras finansējumu veido: 1) ieņēmumi no maksas par šā likuma 12.1 panta pirmajā daļā minēto minimālo piekļuves pakalpojumu kompleksu (turpmāk Minimālās piekļuves pakalpojuma komplekss); 2) ieņēmumi no tās valstij piederošās zemes iznomāšanas, uz kuras izvietota publiskās lietošanas dzelzceļa infrastruktūra (15. panta otrā daļa). Jāņem vērā, ka, pārņemot Eiropas Parlamenta un Padomes 2012. gada 21. novembra Direktīvas 2012/34/ES, ar ko izveido vienotu Eiropas dzelzceļa telpu, prasības, Dzelzceļa likumā kopš 2016. gada 10. marta iekļautas cita starpā tiesību normas, kas paredz, ka pakalpojumu kopums, ko līdz šim ir sniedzis publiskās lietošanas dzelzceļa infrastruktūras pārvaldītājs un kas ir ietverts maksā par publiskās lietošanas dzelzceļa infrastruktūras izmantošanu pārvadājumiem, tiek sadalīts publiskās lietošanas dzelzceļa infrastruktūras pārvaldītāja (Minimālās piekļuves pakalpojuma komplekss) un apkalpes vietas operatora sniegtajos pakalpojumos.Savukārt, pamatojoties uz Dzelzceļa likuma 11. panta otro daļu, maksu par Minimālo piekļuves pakalpojumu kompleksu un par piekļuvi infrastruktūrai, kas savieno infrastruktūru ar apkalpes vietām, nosaka atbilstīgi vilcienu satiksmes pakalpojumu sniegšanas tiešajām izmaksām (turpmāk – Tiešās izmaksas). Tiešo izmaksu noteikšanu regulē Eiropas Komisijas 2015. gada 12. jūnija īstenošanas regula (ES) [2015/909](http://eur-lex.europa.eu/eli/reg_impl/2015/909/oj/?locale=LV) par kārtību, kā aprēķināt izmaksas, kas tieši radušās, sniedzot vilcienu satiksmes pakalpojumus (turpmāk - Regula). Vienlaikus Dzelzceļa likuma pārejas noteikumu 52. punkts publiskās lietošanas dzelzceļa infrastruktūras pārvaldītāja būtisko funkciju veicējam dod tiesības nolemt, ka ne ilgāk kā līdz 2019. gada 3. jūlijam Regula tiek pakāpeniski piemērota. AS “LatRailNet” kā publiskās lietošanas dzelzceļa infrastruktūras pārvaldītāja būtisko funkciju veicējs ir izmantojusi šīs tiesības un ar 2016. gada 10. marta lēmumu Nr.JALP-1.3/01-2-16 un 2017. gada 30. jūnija lēmumu Nr.JALP-1.3/04-2017 ir noteikusi līdz 2019. gada 3. jūlijam pakāpenisku minētās regulas piemērošanu.Tā kā maksa par Minimālo piekļuves pakalpojumu kompleksu ir jānosaka atbilstīgi Tiešajām izmaksām, ko regulē Regulas prasības, tad maksa tiks noteikta vienlaicīgi ar Regulas piemērošanu t.i. līdz 2019. gada 3. jūlijam.Līdz ar to maksa par Minimālo piekļuves pakalpojumu kompleksu nav noteikta un attiecīgi arī Dzelzceļa likuma 10. panta otrās daļas 1. un 2. punktā minēto dzelzceļa infrastruktūras finansējuma apjomu, ko cita starpā veido arī ieņēmumi no maksas par Minimālo piekļuves pakalpojumu kompleksu, pašlaik nav iespējams noteikt. Nezinot Dzelzceļa likuma 10. panta otrās daļas 1. punkta un 2. punkta finansējumu, nav iespējams arī aprēķināt un noteikt no tā atbilstošu procentu apmēru finansējumam, kāds nepieciešams attiecīgi vēsturiskā mantojuma dzelzceļa mērķiem, Valsts dzelzceļa administrācijas, Valsts dzelzceļa tehniskās inspekcijas un Transporta nelaimes gadījumu un incidentu izmeklēšanas biroja funkciju izpildei. Papildus jāņem vērā, ka procentu apmēri minēto institūciju finansējuma apjoma aprēķināšanai tika noteikti laikā, kad nebija zināmi ieņēmumi no maksas par Minimālo piekļuves pakalpojumu kompleksu, kā arī infrastruktūras pārvaldītājs nebija veicis pakalpojumu kopuma sadalīšanu. Attiecīgi nākotnē būtu nepieciešams pārskatīt procentu apmēru pamatojoties uz reāliem datiem.Ņemot vērā Dzelzceļa likuma 11. panta otro daļu, pārejas noteikumu 52. punktu un AS “LatRailNet” lēmumu Nr.JALP-1.3/04-2017, datus par Dzelzceļa likuma 10. panta otrās daļas 1. punktā minētajiem ieņēmumiem no maksas par Minimālo piekļuves pakalpojumu kompleksu varēs iegūt tikai 2020. gada beigās. Tomēr šī finansējuma apjoma vidējo lielumu varēs iegūt tikai 2021. gada beigās un līdz ar to tad arī izstrādāt un iesniegt Saeimai nepieciešamo likumprojektu par grozījumiem Dzelzceļa likumā, paredzot vēsturiskā mantojuma dzelzceļa mērķiem, Valsts dzelzceļa administrācijas, Valsts dzelzceļa tehniskās inspekcijas un Transporta nelaimes gadījumu un incidentu izmeklēšanas biroja funkciju izpildei atbilstošu finansējuma apmēru.Ņemot vērā iepriekšminēto, ir sagatavots Projekts, ar kuru paredzēts pagarināt Dzelzceļa likuma pārejas noteikumu 50. punktā Ministru kabinetam dotā uzdevuma izpildes termiņu līdz 2021. gada 1. aprīlim un vienlaikus saglabāt vēsturiskā mantojuma dzelzceļa mērķiem, Valsts dzelzceļa administrācijai, Valsts dzelzceļa tehniskajai inspekcijai un Transporta nelaimes gadījumu un incidentu izmeklēšanas birojam finansējuma apjomu esošā līmenī vēl 2019., 2020. un 2021. gadā, kas tiks nodrošināts no VAS “Latvijas dzelzceļš” infrastruktūras finansējuma, nepieprasot papildu finansējumu no valsts budžeta. |
| 3. | Projekta izstrādē iesaistītās institūcijas | Valsts dzelzceļa administrācija, Valsts dzelzceļa tehniskā inspekcija, Transporta nelaimes gadījumu un incidentu izmeklēšanas birojs un SIA "Gulbenes - Alūksnes bānītis".   |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji (5), publiskās lietošanas dzelzceļa infrastruktūras pārvaldītājs (1), publiskās lietošanas dzelzceļa infrastruktūras pārvaldītāja būtisko funkciju veicējs (1).  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Valsts dzelzceļa administrācija, Valsts dzelzceļa tehniskā inspekcija, Transporta nelaimes gadījumu un incidentu izmeklēšanas birojs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās.  |
| 3. | Cita informācija | Nav |

Satiksmes ministrs U. Augulis

Vīza: valsts sekretāra vietā

valsts sekretāra vietniece Dž. Innusa

Balaša, 67028071,

Santa.Balasa@sam.gov.lv